༄༅།། སྐྱིད་གླུ་དཔྱིད་ཀྱི་རྒྱལ་མོའི་མགྲིན་དབྱངས་བཞུགས།
203

ཀཱི་ལ་ཀརྨ་ཤིསྟཱཾ།
༄༅།། ན་མོ་གུ་རུ་པདྨ་ཀཱ་ར་ཡེ། སྐྱབས་མཆོག་གསུམ་རྒྱལ་བ་རྒྱ་མཚོར་འདུད། དུས་ནམ་ཟླ་མི་
རྟག་འཕོ་འགྱུར་དང་། གནས་རྫ་རི་སྤང་རི་གངས་ཀྱི་བཟུང་། ངའི་ཕ་ཡུལ་གངས་རི་དཀར་པོ་རེད། གངས་ཏེ་
སེ་ཤེལ་གྱི་མཆོད་རྟེན་རྩེར། ང་རྣལ་འབྱོར་གངས་སེང་དཀར་མོ་འགྱིངས། ལུས་རྩལ་གསུམ་རྫོགས་ནས་
204

ར ཞལ་ གཉིས གདམས།
༄༅།། གཡུ་རལ་ངོམ། གངས་བུ་ཡུག་འཚུབ་ཀྱི་དོགས་པ་བྲལ། གནས་རྫ་རི་སྤང་རི་ནགས་ཀྱི་བཟུང༌།
ངའི་ཕ་ཡུལ་སྤོས་ངད་ནགས་ཚལ་རེད། ནགས་ཙན་དན་ལྗོན་པའི་དགའ་ཚལ་དུ། ང་རྣལ་འབྱོར་རྒྱ་སྟག་
ཁྲོས་མ་ཡིན། ལུས་འཛུམ་དྲུག་ངོམ་ཞིང་སྟོབས་རྩལ་རྒྱས། ལམ་གོལ་ཤོར་ནོར་བའི་དོགས་པ་བྲལ། གནས་
205

རྫ་མཐའ་རི་མཐའ་མཚོ་མོ་འཁྱིལ། ངའི་ཕ་ཡུལ་ཆུ་བོ་གངྒཱ་རེད། ཆུ་གངྒཱ་རྒྱུན་ཆད་མེད་པའི་ནང་། ང་རྣལ་འབྱོར་ཉ་ཆེན་གསེར་
མིག་ཡིན། ལུས་འགྱུར་རྩལ་ལྡེམ་པས་ཆུ་བོ་གཅོད། ཆུ་རྦ་རླབས་འཚུབ་ཀྱི་དོགས་པ་བྲལ། ངའི་ཕ་ཡུལ་ཤར་ཕྱོགས་མངོན་
དགའ་རེད། ཕ་བླ་མ་རྡོ་རྗེ་སེམས་དཔའ་བཞུགས། ང་སེམས་དཔའ་ཆེན་པོའི་བརྒྱུད་པ་ཡིན། ལམ་བསྐྱེད་རྫོགས་འབྲས་བུ་ ཟླ
གཞི་ལ་གྲོལ། ལས་རྒྱུ་འབྲས་དགེ་སྡིག་མཐའ་ལས་འདས། དགྲ་འཆི་བདག་འོང་བསམ་དོགས་པ་བྲལ། ངའི་ཕ་ཡུལ་ལྷོ་
ཕྱོགས་དཔལ་ལྡན་ཞིང༌། ཕ་བླ་མ་རིན་ཆེན་འབྱུང་ལྡན་བཞུགས། ང་རཏྣ་དཔའ་བོའི་བརྒྱུད་པ་ཡིན། གཞི་མ་ཧཱ་ཡོ་གའི་རྩལ་

༄༅།། སྦྱང་ནས། ཆོས་སྣང་གྲགས་སེམས་ཀྱི་ཆོ་རོལ་རྣམས། དོན་ལྷ་སྔགས་ཆོས་སྐུའི་འཁོར་ལོར་སད། དགྲ་ཐ་མལ་
མཚན་འཛིན་དཽགས་པ་བྲལ། ངའི་ཕ་ཡུལ་ནུབ་ཕྱོགས་བདེ་ཆེན་ཞིང༌། ཕ་བླ་མ་སྣང་བ་མཐའ་ཡས་བཞུཊ། ང་པདྨ་དཔའ་བོའི་
བརྒྱུད་པ་ཡིན། ལམ་ཨ་ནུ་ཡོ་གའི་རྩལ་སྦྱང་ནས། ཐབས་བདེ་ཆེན་ཨེ་ཝཾ་ཟུང་འཇུག་གི། རྩ་རླུང་དང་ཐིག་ལེ་གཏུམ་མོ་༔
བསྒོམ། དགྲ་ཆགས་ཞེན་འདོད་པའི་དོགས་པ་བྲལ། ངའི་ཕ་ཡུལ་བྱང་ཕྱོགས་ལས་རབ་ཞིང༌། ཕ་བླ་མ་དོན་ཡོད་གྲུབ་པ་
བཞུགས། ང་ཀརྨ་དཔའ་བོའི་བརྒྱུད་པ་ཡིན། ཆོས་ཨ་ཏི་ཡོ་གི་རྩལ་སྦྱང་ནས། ལམ་ཁྲེག་ཆོད་ཐོད་རྒལ་གནད་ལ་བརྟེན།

ལུས་བལྟ་སྟངས་གཟིགས་སྟངས་རྡོ་རྗེའི་འགྲོས། མིག་ཐིག་ལེ་ཐིག་ཕྲན་ལུགས་རྒྱུད་ཤར། ཆོས་སྐྱེ་འཇུག་གཉིས་ལ་རང་
དབང་ཐོབ། གཞི་གཉུག་མའི་རིག་པ་གཏད་ཙམ་གྱིས། མ་འགྲོ་དྲུག་འཁོར་བ་དོང་ནས་སྤྲུག ངའི་ཕ་ཡུལ་དཔལ་རི་པདྨ་འོད།
ཕ་བླ་མ་མཚོ་སྐྱེས་རྡོ་རྗེ་བཞུགས། ང་པདྨ་ཐོད་ཕྲེང་བརྒྱུད་པ་ཡིན། སེམས་སྐྱེ་འཆི་བགྲེས་རྒུད་ཡེ་ནས་བྲལ། རེ་དོགས་ཀྱི་ ཟླ
མཚན་མ་རང་སར་གྲོལ། སྤང་བླང་གི་ཐ་སྙད་གཞི་ནས་དག བདེ་སྡུག་གི་ཚོར་བ་མིང་ཡང་མེད། གུ་ཡང་གི་རྣལ་འབྱོར་བློ་
རེ་བདེ། བག་ཕེབས་དང་ཉམས་དགའ་སྐྱིད་གླུ་ལེན། བདེ་སྐྱིད་ཀྱི་ཉི་མ་སྙིང་ནས་འཆར། སྔོན་བྱོན་གྱི་གྲུབ་པའི་ཐུགས་
ཀཱི་ ལ་ ཀརྨིསྟྲྀཤ

༄༅།། བསྐྱེད་མཐུས། ངོ་མཚར་གྱི་དབེན་གནས་བྱིན་རེ་ཆགས། མ་སྒྲགས་ཀྱང་རྔ་གླིང་རང་སྒྲ་སྒྲོག མ་སྒྲུབ་ཀྱང་རྩ་གསུམ་
རང་ཞལ་མཇལ། མ་བསྐུལ་ཀྱང་ཆོས་སྐྱོང་བྲན་བཞིན་འདུ། མ་བོས་ཀྱང་དཀར་ཕྱོགས་མགྲོན་ལ་བྱོན། བཀྲ་ཤིས་པའི་མེ་ཏོག་
ཆར་ཆེན་འབེབས། སྔོན་ལས་སྨོན་བཟང་པོའི་རྟེན་འབྲེལ་ལགས། ཞེས་པ་འདི་ཡང་མདོ་སྨད་གནས་ཆེན་མདུང་རྩེ་ཟངས་ཡག་བྲག་དམར་ཀེའུ་ཚང་ནས་མགོ་ཚྭའི་
སྔགས་མིང་འཛིན་པ་ ༧ འཇིགས་མེད་བསྟན་པ༵འི་ཉི་མས་མ་བཅོས་གང་ཤར་སྣང་བའི་ཐུན་མཚམས་ཞིག་ལ་སྤེལ་བ་དགེའོ། དགེའོ། དགེའོ།